钦定古今图书集成/明伦汇编/氏族典/第377卷 > 《凌迪知万姓统谱》 > 孔霸
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔霸

按《汉书孔光传》：“延年生霸，字次孺。霸治《尚书》，昭帝末
为博士，宣帝时为大中大夫，以选授皇太子经，迁詹
事高密相。元帝即位，征以师，赐爵关内侯，号褒成君，
给事中。霸谦退不好权势，上欲致相位，自陈至三，上
知其至诚弗用，以是敬之。薨，上素服临吊，赠以列侯
礼，谥曰烈君。四子：长福嗣关内侯，次捷，捷弟喜，皆列”
校尉诸曹，光最少子。